Jonas Gahr Støres regjering bestående av Arbeiderpartiet og Senterpartiet hadde måttet håndtere mange kriser de to første årene: Koronapandemien blusset opp igjen vinteren 2021/22, det ble svært høye strømpriser i deler av landet, Russlands krig mot Ukraina i februar 2022 førte til konsekvenser også for Norge, og det ble dyrtid med inflasjon. Denne regjeringen fikk stortingsflertallet med på skatte- og avgiftsøkninger for næringslivet, og den feilberegnet prisstigningen i statsbudsjettet for 2023.